《飞鸿响远音》
唐代·李体仁

漠漠微霜夕，翩翩出渚鸿。清声流迥野，高韵入寥空。

旧质经寒塞，残音响远风。萦雪犹类网，避月尚疑弓。

弱羽虽能振，丹霄竟未通。欲知多怨思，听取暮烟中。

作者简介：生卒年不详。族望赵郡(今河北赵县)，曹州刺史李续子。唐末，累官江州刺史。事迹见《新唐书·宰相世系表二上》。《全唐诗》存诗1首。